
HOTĂRÂRE
cu privire la Regulamentul privind monitorizarea internă a programelor

IPNA Compania „Teleradio-Moldova”
În conformitate cu prevederile art.56 alin.(6), art.58 lit.c) din Codul audiovizualului al Republicii Moldova şi în baza p.42 lit.d) şi m) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,
Consiliul de Observatori
HOTĂRĂŞTE:
1. În perioada iunie-iulie 2010, preşedintele Companiei va organiza consultări publice şi dezbateri publice pe marginea Regulamentului privind monitorizarea internă a programelor radio şi TV ale IPNA Compania „Teleradio-Moldova”.
2. Se recomandă preşedintelui Companiei „Teleradio-Moldova”:

a) să efectueze o monitorizare-test în temeiul Regulamentului privind monitorizarea internă a programelor radio şi TV ale IPNA Compania „Teleradio-Moldova”;
b) să modifice structura Regulamentului privind monitorizarea internă a programelor radio şi TV ale IPNA Compania „Teleradio-Moldova”.

3. Prezenta hotărâre intră în vigoare din ziua publicării.
Prezenta hotărâre a fost adoptată cu votul a 8 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei
Consiliului de Observatori                                                      Viorica Bogatu
MD–2028, Republica Moldova, Chişinău, str. Mioriţa, 1	(  73-95-45

